Professors finlandesos participen en una jornada d’intercanvi amb l’IES Federica Montseny dins del projecte Erasmus+ KA101
2025-07-24

En aquests dies, l’IES Federica Montseny de Burjassot ha comptat amb la visita de dos professors de l’Institut de Batxillerat Vaskivuori de Finlàndia dins d’un projecte Erasmus+ KA101, amb el qual es pretén conéixer els sistemes educatius d’altres països, i desenvolupar projectes conjunts que afavorisquen la internacionalització i el sentit de ciutadania europea de l’alumnat. En aquest cas, la visita a l’IES Federica Montseny ha estat centrada en el treball dels mitjans audiovisuals i el plurilingüisme que el centre ve desenvolupant amb èxit en els últims anys.

Al llarg de la jornada, que va comptar amb la presència de la Regidora d’Educació de l’Ajuntament de Burjassot, Laura Espinosa Pérez, el director del centre, Juan Antonio Tatay i l’equip Erasmus+, els professors finlandesos van tenir l’oportunitat de conéixer de mà dels alumnes del centre el treball que en el mitjà audiovisual i la producció de curts desenvolupa el professor Javier Romero. A més, van realitzar una entrevista en l’estació de ràdio que coordina el professor Carmelo Rodríguez i van conéixer l’experiència dels alumnes plurilingües acompanyats per les seues professores Carmen Llopis i Cristina Espinosa.